| *Felini*FelininosRango fósil: mioceno - actualidade |
| --- |
| *Prionailurus bengalensis* no zoo de Berlín |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Subclase: | Theria |
| Infraclase: | Placentalia |
| Orde: | Carnivora |
| Suborde: | Feliformia |
| Familia: | Felidae |
| Subfamilia: | Felinae |
| Tribo: | **Felini**Waldheim, 1817 |

 |
| Xéneros |
| *Véxase o texto* |

A dos **felininos** (*Felini*) é unha das tribos en que moitos autores dividen a familia dos félidos (*Felidae*), que engloba a case todos os xéneros da famiia.

Hai dous grupos principais de felinos, os *gatos con dentes de sabre*, da extinta subfamilia dos macairodontinos (*Machairodontinae*) e os *gatos con dentes cónicos*. Estes úlimos divídense na subfamilia dos panterinos (*Pantherinae*), que inclúe aos grandes felinos do xénero *Panthera* e os leopardos nebulosos do xénero *Neofelis*, e a dos felinos (*Felinae*), que inclúe ao resto dos *gatos*, desde os máis pequenos, dos xéneros *Felis* e *Prionailurus*, até os máis grandes, dos xéneros *Puma* e *Acinonyx*.

Taxonomía
---------

### Descrición

A tribo foi descrita en 1817 polo anatomista, entomólogo e paleontólogo alemán, nacionalizado ruso Johann Fischer von Waldheim, en *Mém. Soc. Imp. Nat. Moscow*, **5**: 372.

### Etimoloxía

O nome científico *Felini* está formado pola raíz *Fel-* do seu xénero tipo *Felis*, descrito por Linneo en 1758 na 10ª edición do seu *Systema Naturae*, e o sufixo *-ini*, empregado para construír o nome das tribos de animais.

### Xéneros

* *Acinonyx* Brookes, 1828
* *Caracal* Gray, 1843
* *Felis* Linnaeus, 1758
* *Herpailurus* Severtzov, 1858
* *Leptailurus* Severtzov, 1858
* *Leopardus* Gray, 1842
* *Lynx* Kerr, 1792
* *Puma* Jardine, 1834
* *Otocolobus* Brandt, 1841
* *Prionailurus* Severtzov, 1858

### Consideracións taxonómicas

Moitos autores consideran dúas tribos nos felinos, a aquí descrita e a dos pardofelinos (*Pardofelini*) Svertzov, 1818, que inclúe tan só os xéneros *Pardofelis* Severtzov, 1858 e *Catopuma* Severtzov, 1858). Porén algúns utilizan a subfamilia dos felinos *sensu lato* para todos os gatos con dentes cónicos, en cuxo caso a tribo dos *Felini* usaríase para os *gatos pequenos*, mentres que os *gatos grandes* son asignados a outra tribo, a dos panterinos (*Pantherini*). Outros usan *Felinae* só para os *gatos pequenos* (excluíndo os panterinos), en cuxo caso, *Felini* sería un sinónimo de *felinos* *sensu stricto*.

Por outra parte, a maioría dos autores non consideran o xénero *Herpailurus*, descrito en 1858 por Nikolai Severtzov e que moitos autores consideran un sinónimo de *Puma* Jardine, 1834, pero "resucitado" en 2017 polo grupo de expertos da UICN, que é monoespecifico, xa que comprende unha soa especie, *Herpailurus yagouaroundi* (o xaguarundi), que a mairoría dos autores clasifican dentro do xénero *Puma*, como *Puma yagouaroundi*.

Notas
-----

1. ↑  Felidae en System der Lebewesen (Stefan Hintsche, 2013).
2. 1 2  Kitchener, A. C. Breitenmoser-Würsten, C. Eizirik, E. Gentry, A. Werdelin, L. Wilting A. Yamaguchi, N. Abramov, A. V. Christiansen, P. Driscoll, C. Duckworth, J. W. Johnson, W. Luo, S.-J. Meijaard, E. O’Donoghue, P. Sanderson, J. Seymour, K. Bruford, M. Groves, C. Hoffmann, M. Nowell, K. Timmons, Z. & Tobe, S. (2017). "A revised taxonomy of the Felidae: The final report of the Cat Classification Task Force of the IUCN Cat Specialist Group" (PDF). *Cat News*. Special Issue 11.
3. ↑  *Herpailurus* Severtzov, 1858 no GBIF.
4. ↑  *Puma yagouaroundi* (É. Geoffroy Saint-Hilaire, 1803) no ITIS.
5. ↑  *Puma yagouaroundi* É. Geoffory Saint-Hilaire, 1803 no MSW.

Véxase tamén
------------

### Bibliografía

* Kingdom, Jonathan (2004): *The Kingdon Pocket Guide to African Mammals*. Princeton, New Jersey, USA: Princeton University Press. ISBN 978-0-6911-2239-7.
* Kingdon, Jonathan & M. Hoffmann (eds.) (2015): *The Kingdon Field Guide to African Mammals. Volume V: Carnivores, Pangolins, Equids and Rhinoceroses*. Second Edition. Londres: Bloomsbury Publishing. Bloomsbury Natural History. ISBN 978-1-4729-1236-7.
* Walker, E. (1975): *Mammals of the World*. 2 Vols. Sixth edition. Baltimore e Londres: Johns Hopkins University Press. ISBN 978-0-8018-5789-8.
* Wilson, D. E. & Reeder, D. M. editors (2005): *Mammal Species of the World: A Taxonomic and Geographic Reference*, 3rd ed. Baltimore, Maryland, USA: Johns Hopkins University Press. ISBN 978-0-8018-8221-0.

### Outros artigos

* Félidos
* Felinos

### Ligazóns externas

* Felidae en System der Lebewesen (Stefan Hintsche, 2013).

|  |  |
| --- | --- |
| Identificadores taxonómicos | 
* Fossilworks: 96669

 |